4 



His hucusque declaratis proxime accedit, quod si testarum lamellae a fortuita 

 glutinis inspissatione per poros pallii Mollusci se se effundentis, progignuntur, 

 intelligi nullimode potest undenam subinde oritur, quod in Cypraea Arabica, ex- 

 empligratia, istiusmodi gluten summa in tunica variegatum opus fusci coloris ef- 

 fingat , arabicas litteras ut plurimum repraesentans ; in ima vero colorem perbelle 

 caeruleum uniformiter ipsam inficientem aemuletur: quod in Haliotide Tubercula- 

 ta, in Mytilo Margaritifero, Cygneo, Anatino; in Trocho Mago , aliisque innumeris, 

 illa viridescentem, purpureum, aut albo purpureoque maculatum colorem prae- 

 seferat , ista vero argenteo nitore splendescere videatur : quod denique Venus Chio- 

 ne superiorem crustam roseo colore infectam ostendat , mediam onycis aemulam , 

 infimam vero ab achate haud absimilem ; binasque priores opacas , reliquam lu- 

 ci perviam constantissime gerat. Ecquis non videt idem prorsus in testis eveni- 

 re ac in malis persicis , armeniacis , aliisque fructibus , et floribus diversi generis , 

 qui organica structura pollentes , eumdem terrae succum non modo pro varia 

 ipsorum aetate, sed etiam pro diversa intra ipsorum substantiam vasorum dispo- 

 sitione , atque structura, diversimode elaborant , atque venustissimos , hac illac or- 

 nate conspersos, induunt colores? Quam quidem opinionem eo libentius tueri 

 cogimur, quo penitius concharum affectiones contemplari studemus. Quis enim 

 sibi persuadere umquam poterit ingentem squamarum seriem e Pinna Muricata 

 exsurgentium ; copiosum aculeorum agmen , quibus Cardium Aculeatum horre- 

 scit; elegantissimum , et revera inimitabilem linearum, colorumque contextum , 

 quibus Conus Admiralis , Voluta Porphyria , Nerita Virginea, Trochus Niloticus , 

 atque Turbo Petholatus amplissime exornantur ; perinde ac innumera alia admi- 

 randa, atque ingeniosissima Naturae opera, super ostracodermatum faciem con- 

 spicienda , a fortuita glutinis exsiccatione per Molluscorum poros , illa inhabitan- 

 tium, transudantis oriri? Inspectionem dumtaxat Trochi Pharaonis satis esse au- 

 tumamus ad organicam testarum structuram firmiter adstruendam ; aliter nam- 

 que impossibile foret opus adeo stupendum effingi, in quo innumera enitescunt 

 puncta moniliformia , alternatim alba , et rubra per series ordinatas digesta, ac in- 

 ter ipsas binae aliae punctorum rubrorum series mirifico ordine interpositae ; ita- 

 ut mortalium nemo ad ipsumperfecte imitandum parem se futurum existimaverit . 



Ad argumentum, cle quo agitur, illustrandum quammaxime conducunt saepe 

 a nobis institutae observationes super Cochlearum diversi generis constitutionem, 

 quas paucis infra enarrabimus . Expedit modo hic leviter attingere exilissimas 

 membranaceas lamellas Cochlearumtestas componentes, vere ineunte, antequam 

 obriguerint, et calcaream consistentiam fuerint adeptae, adverso sole, vel pura 



